Ерсін Әміре

Ерсін Әміре Бекайдарұлы (2 шілде 1981 жылы Түркістан облысы, Ордабасы ауданы, Қараспан елді-мекенінде туған) — Қазақстан мұсылмандары діни басқармасының ұстазы, Шымкент қаласындағы "Сейітжан Қари Есжанұлы" мешітінің Бас имамы.

 Өмірбаяны 
Ерсін Әміре 1981 жылы 2 шілдеде Оңтүстік Қазақстан облысында дүниеге келген.1998 жылы ОҚО, Ордабасы ауданы, Қараспан елді мекеніндегі Е.Ерназаров атындағы орта мектепті тәмәмдап, 1998-2000 жылдары ОҚО, Шымкент қаласындағы “Даруль арқам” Құран кәрімді жаттау орталығын, 2000-2001 жылдары Шымкент қаласындағы “Нәзір Төреқұлов” атындағы орталықтан араб тілі курсын бітірген. Оқуды аяқтаған соң, 2001-2006 жылдары Ливан мемлекетіндегі Триполи универсиетінің шариғат және ислам ғылымдары факультетін аяқтаған. Мамандығы — теолог-исламтанушы. Сонымен қатар 2007-2008 жылдары ОҚО, Шымкент қаласындағы “Абдулхамит Қаттани” орталық мешітінде ұстаздық қызметін атқарған. 2009-2011 жылдары Шымкент қаласындағы «Сейткәрім қажы» мешітінің бас имамы болып , “Даруль арқам Құран кәрім үйрену” орталығының ұстаздық қызметін атқарды. Ал 2013 жылғы сәуір айынан бастап Атырау облысындағы «Шапағат» деструктивтік діни ағымдардан жапа шеккендерге көмек орталығы» ҚҚ-ның директоры болды.

 Дереккөздер 
Қазақстан мұсылмандары діни басқармасының ресми сайты 
Ханафи бауырлар қауымдастығы 

Санат:ҚМДБ